Иван Вазов
Светкавиците

chitanka.info

Цяла нощ гърмя, светка̀

небосвода разярени,

над главата ми треска̀ —

над бърдата озарени.

И аз, буден, все стоях

на прозореца, внимавах,

в сладостен и тайнствен страх

дивна гледка съзерцавах:

адский блясък на нощта,

феерията на свода,

на сърдитата природа

демонската красота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.